༈ ཨོཾ་སྭསྟི། ངག་ལ་དབང་འབྱོར་རྒྱལ་དང་དེ་སྲས་ཀྱི། །རླབས་ཆེན་སྤྱོད་མཆོག་དང་མཚུངས་
བྱམས་ཐུགས་ཀྱིས། །འགྲོ་ཀུན་གཏན་བདེའི་སར་འགོད་སྐྱབས་ཀྱི་ཕུལ། །བཤེས་གཉེན་དམ་པའི་
ཞབས་ལ་གུས་ཕྱག་འཚལ། །མགོན་པོ་ཁྱོད་ཀྱིས་ཇི་ལྟར་བསྒོ་བའི་བཀའ། །བརྩོན་པས་སྒྲུབ་དང་
གུས་པས་སྲི་ཞུ་སོགས། །རྣམ་དཀར་ལས་ཐབས་དངོས་བཤམས་ཡིད་སྤྲུལ་གྱིས། །སྒྲིབ་བྲལ་གསང་
གསུམ་དགྱེས་པའི་མཆོད་པར་འབུལ། །ཐོག་མ་མེད་ནས་མ་རིག་ཏིལ་མར་གྱིས། །ཡོངས་སུ་
སྤགས་པའི་རང་རྒྱུད་རས་བལ་གོས། །ཉེས་གསུམ་དྲི་མས་ནོངས་གྱུར་ཅི་མཆིས་པ། །མགོན་ཁྱོད་
- 307 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༣༽
ཐུགས་རྗེའི་ཆབ་ཀྱིས་ཡོངས་བྱང་མཛོད། །གང་གསུང་འཁྲུལ་མེད་སྣང་བའི་ཆ་རེས་ཀྱང་། །མ་རྟོགས་
ལོག་རྟོག་རྨོངས་མུན་རབ་བཅིལ་ནས། །ལུང་རྟོགས་བསྟན་པའི་ཆུ་སྐྱེས་ཕྱོགས་ཀུན་ཏུ། །རྒྱས་པར་
མཛད་པའི་ཚུལ་ལ་རྗེས་ཡི་རངས། །སྙིགས་མའི་སྐྱོན་བརྒྱ་གསོས་ཀའི་ཚ་གདུང་གིས། །འགྲོ་འདིའི་
གཏན་བདེའི་མྱུ་གུ་སྐེམས་པའི་དུས། །འཇམ་མགོན་བླ་མའི་དགོངས་བཅུད་ལེགས་བཤད་ཀྱི། །ཟབ་
རྒྱས་དམ་ཆོས་ཆར་ཆེན་དབབ་ཏུ་གསོལ། །སྡུག་བསྔལ་ཆུ་མཚོ་འཁྲུག་ལས་ཐར་འདོད་རྣམས། །ལུང་
རིགས་བ་དན་དཀར་པོས་ཉེར་མཛེས་པའི། །ཁྱོད་གསུང་གྲུ་བོ་ཆེ་འདི་རྟེན་མཐོང་ནས། །གུས་པས་
པར་དུ་བསྐྲན་པའི་དགེ་བ་འདིས། །བདག་སོགས་མཁའ་མཉམ་འགྲོ་ཀུན་རྣམ་མཁྱེན་གྱི། །གོ་འཕང་
མངོན་དུ་མ་གྱུར་དེ་སྲིད་དུ། །སྐྱབས་མགོན་དགེ་བའི་བཤེས་ཀྱིས་དགྱེས་བཞིན་དུ། །སྐྱེ་ཞིང་སྐྱེ་བར་
འབྲལ་མེད་རྗེས་འཛིན་ཤོག །
ཅེས་སྐྱབས་མགོན་དམ་པ་ངག་དབང་བྱམས་པའི་ཞལ་སྔ་ནས་ཀྱི་གསུང་སྔོན་ཆད་ཡི་གེར་འཁོད་པ་རྣམས་སྐལ་ལྡན་གྱི་
གདུལ་བྱ་རྣམས་ལ་ཕན་ཆེད་མགོན་དེའི་ཞབས་པད་གུས་པས་སྤྱི་བོར་མཆོད་པ་དགའ་བཞི་གུང་གིས་བྱ་ཡུལ་བྱམས་པ་ཆོས་
གླིང་གཞིས་ཀར་པར་དུ་བསྒྲུབས་པའོ། །མདྒལཾ། ། ༎
- 308 -

tiee;
།ལམ་རིམ་འཇམ་དཔལ་ཞལ་ལུང་གི་ཁྲིད་གནང་སྐབས་ཀྱི་གསུང་ཟིན།